Hulu Terengganu, Terengganu

Hulu Terengganu atau Ulu Terengganu merupakan sebuah daerah di tengah negeri Terengganu, Malaysia. Daerah ini merupakan daerah terbesar di negeri Terengganu dengan keluasan 3,874 kilometer persegi. Pusat pentadbirannya terletak di Kuala Berang. 

 Sejarah 
Daerah Hulu Terengganu terbukti merupakan tempat terawal menerima agama Islam di Tanah Melayu berdasarkan catatan pada Batu Bersurat Terengganu bertarikh 1303 M (702 H) yang dijumpai di Kampung Buloh, Hulu Terengganu. 

Di samping itu, daerah Hulu Terengganu pernah menjadi tempat kunjungan dan tempat bermastautin tokoh-tokoh ulama seperti yang dibuktikan dengan penemuan makam-makam lama seperti Makam Tok Raja Ri di Kampung Kuala Por, Makam Tok Pauh di Kampung Pauh, Makam Tok Gajah di Kampung Pasir Nering, Makam Tok Berlian Mahmud di Kampung Kemat, Makam Tun Indera di Kampung Kuala Por dan Makam Sharif Mohammad al-Baghdadi di Kampung Jenagor. 

Hulu Terengganu juga pernah menjadi tumpuan pahlawan-pahlawan Melayu seperti Tok Gajah, Dato' Bahaman, Tok Janggut, Mat Kilau dan lain-lain lagi di awal abad ke-19. Daerah ini dijadikan sebagai kubu dan tempat persembunyian mereka bagi mengatur strategi menentang penjajahan Inggeris pada ketika itu. 

Pentadbiran

Daerah Hulu Terengganu ditadbir satu pihak berkuasa tempatan iaitu Majlis Daerah Hulu Terengganu. Daerah Hulu Terengganu juga dibahagikan kepada sembilan mukim;
tiada|thumb|245x245px|Peta daerah Hulu Terengganu

 Mukim Hulu Berang
 Mukim Hulu Telemung
 Mukim Hulu Terengganu
 Mukim Jenagur
 Mukim Kuala Berang
 Mukim Kuala Telemung
 Mukim Penghulu Diman
 Mukim Tanggul
 Mukim Tersat

bandar dan pekan 
 Pekan Kuala Berang

 Perwakilan rakyat 
Daerah Hulu Terengganu merangkumi sebuah kawasan persekutuan, Hulu Terengganu dan tiga kawasan negeri iaitu Telemung, Kuala Berang dan Ajil.

 Geografi 
Daerah Hulu Terengganu bersempadan dengan;

 Utara: Daerah Besut dan Setiu
 Timur: Daerah Kuala Terengganu dan Marang
 Selatan: Daerah Dungun
 Barat: Daerah Jerantut, Pahang, Jajahan Kuala Krai dan Gua Musang, Kelantan

Anggaran ketinggian daratan daerah Hulu Terengganu ialah 267 meter manakala ketinggian tertinggi mencecah 1,519 meter. Kawasan timur daerah mempunyai ketinggian tanah yang lebih rendah dan rata. Ketinggian tanah semakin meninggi menuju ke barat daerah dengan ketinggian daratan tertinggi dicatatkan di barat daya daerah.

 Demografi 
Berdasarkan bancian Malaysia 2020, jumlah penduduk di Daerah Hulu Terengganu ialah seramai 69,881 orang dengan kepadatan penduduk 18 orang perkilometer persegi yang dikategorikan sebagai taburan penduduk jarang. Majoriti penduduk di daerah Hulu Terengganu berbangsa Melayu, seramai 64,961 orang.
+Bilangan penduduk mengikut bangsa pada tahun 2020.StatusBangsaJumlahWarganegaraMelayu64,961Bumiputera lain609Cina148India12Lain-lain254Bukan warganegara -3,897Jumlah69,881

 Agama 
Di daerah Hulu Terengganu , agama Islam merupakan agama paling ramai penganut dengan peratusan 98 peratus diikuti agama Buddha sebanyak satu peratus. Agama Kristian, Hindu dan lain-lain serta tidak beragama mencatatkan kurang satu peratus.

 Kemudahan 
Terdapat pelbagai kemudahan yang dibina di seluruh daerah Hulu Terengganu. Terdapat sebanyak 66 buah sekolah di daerah ini;
Jenis sekolahBilanganSekolah Kebangsaan49Sekolah Menengah Kebangsaan12Sekolah Menengah Agama2Sekolah Berasrama Penuh1Kolej Tingkatan 61Kolej Vokasional1
Daerah Hulu Terengganu juga mempunyai lima buah balai polis, sebuah balai bomba, sebuah hospital daerah, sebuah klinik kesihatan dan dua klinik desa di sekitar daerah.

 Rujukan 

Kategori:Daerah di Terengganu
Kategori:Daerah Hulu Terengganu